Kultura Maribor

RAZSTAVA: STOJAN GRAUF
2021-04-16 11:00 - 2021-09-12 12:00 UTC | UGM Studio 2 Trg Leona Štuklja Maribor
Vabljeni na razstavo Stojana Graufa v UGM Studiu!
Stojan Grauf (1958, Maribor) je 1983 diplomiral na Akademiji za likovno umetnost v Ljubljani, smer slikarstvo pri prof. Gustavu Gnamušu. Stojan Grauf, slikar srednje generacije, je tesno povezan z Mariborom, kjer živi in ustvarja.

RAZSTAVA: POLONA PETEK
2021-04-22 11:30 - 2021-10-03 12:30 UTC | UGM Šop 6 Strossmayerjeva ulica Maribor, Upravna enota Maribor, 2000 Slovenia
Vabljeni na razstavo Polone Petek v UGM Šopu!
Polona Petek v svojih delih zavestno sledi tehniki preslikave fotografij in ustvarja slikarske albume. Motivi njenih velikih olj na platnu so družinske »razglednice« in vedute bližnje okolice, zamrznjeni trenutki, ki jih avtorica kot tiha opazovalka spremlja, beleži in interpretira.
Avtoričin pogled in perspektiva na upodobljene osebe, dogodke, situacije je največkrat introvertiran pogled od zadaj na barvno pestro dogajanje v centru vidnega polja. Umetnico zanima prav ta trenutek, ki ga zadrži na fotografiji, v njegovih prostorskih, barvnih in psiholoških relacijah med objekti in človeškimi liki oziroma med nevidnim opazovalcem in naravo.

Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

RAZSTAVA: MATEJA KAVČIČ
2021-06-19 11:30 - 2021-09-14 12:30 UTC | UGM Studio 2 Trg Leona Štuklja Maribor, Upravna enota Maribor, 2000 Slovenia
Vabljeni na razstavo Mateje Kavčič v UGM Studiu!
Mateja Kavčič se je po končani Srednji šoli za oblikovanje in fotografijo, smer Grafika, leta 1989 vpisala na slikarski oddelek Akademije za likovno umetnost v Ljubljani, kjer je 1994 diplomirala in leto kasneje obiskovala slikarsko specialko. Leta 2007 je pridobila pedagoško andragoško izobrazbo na Filozofski fakulteti Univerze v Ljubljani. Od leta 1995 ima status samozaposlene v kulturi. Deluje kot vizualna umetnica na področju slikarstva, risbe, grafike, fotografije, prostorskih postavitev in land arta. Sodeluje pri restavratorskih projektih in vodi ustvarjalnice za otroke. Zadnjih 18 let živi in ustvarja v Škofji Loki.

RAZSTAVA: TAMAS DEZSÖ, HIPOTEZA: VSE JE LIST
2021-08-27 13:30 - 2021-10-09 14:30 UTC | Maribor center / UGM Studio 2 Trg Leona Štuklja Maribor, Upravna enota Maribor, 2000 Slovenia
Vabljeni na razstavo Hipoteza: Vse je list v UGM Studiu!
Tamas Dezsö je dokumentarni fotograf, ki dela na dolgoročnih projektih, usmerjenih na rob družbe na Madžarskem, v Romuniji in v drugih delih vzhodne Evrope.

Strategija razvoja kulture v Mestni občini Maribor 2022-2026
2021-09-01 08:00 - 2022-08-31 17:00 (Europe/Paris) | Maribor, Upravna enota Maribor, 2000
Mestna občina Maribor (MOM) je septembra 2021 začela s pripravo novega lokalnega programa kulture – Strategije razvoja kulture v MOM za obdobje 2022–2026 (SRK). Gre za razvojni dokument, ki bo nasledil pretekli lokalni program kulture, veljaven med letoma 2015 in 2020.
Lokalni program kulture je dokument, s katerim lokalna skupnost opredeli in razvojno načrtuje javni interes na področju kulture, prioritete, ukrepe ter cilje in kazalce za njihovo doseganje. Njegovo pripravo mestnim občinam narekuje 14. člen Zakona o uresničevanju javnega interesa za kulturo (ZUJIK). Za pripravo dokumenta je v MOM pristojen Urad za kulturo in mladino.
V skladu s potrjenimi izhodišči in metodološko zasnovo je bila na začetku septembra 2021 s sklepom župana imenovana strokovna komisija za pripravo SRK v sestavi dr. Karolina Babič, Urška P. Černe, Aleš Novak, Marko Podjavoršek in Mojca Redjko. Koordinator skupine je mag. Klemen Brvar, vodja Urada za kulturo in mladino.
Strokovna komisija je v izhodišče priprave SRK postavila ključne cilje: kulturo celostno osvetliti in jo premisliti iz različnih vidikov, skupnostno uskladiti pogled na prihodnji razvoj kulture, upoštevati integrativni pristop v skladu s sodobnim, trajnostnim načinom bivanja ter pripraviti uresničljiv, a hkrati ambiciozen razvojni dokument z razvojnimi usmeritvami za daljše časovno obdobje.
Proces nastajanja SRK je razdeljen na več faz, ki si načeloma sledijo linearno, a se tudi prepletajo. Analitična in participativna faza sta bili ob koncu januarja 2022 v veliki meri zaokroženi, strokovna komisija je trenutno v fazi sinteze. Sledila bo sklepna faza – javna obravnava osnutka SRK in njegova redakcija na osnovi ugotovitev ter sprejem in potrditev strategije v Mestnem svetu MOM.
*
V analitični in participativni fazi je bila izvedena množica aktivnosti. Opravljen je bil pregled uresničevanja ukrepov Lokalnega programa za kulturo 2015–2020, ki omogoča sistematičen in poglobljen vpogled v vključevanje ciljev in uresničevanje ukrepov preteklega razvojnega obdobja (dokument je dostopen tukaj). Delovna skupina je segmentirala dvanajst ciljnih skupin, ki jih je vključevala na različne načine: preko diferenciranih anket, spletnih vprašalnikov, individualnih pogovorov, delovnih srečanj fokusnih skupin, panelnih srečanj, področnih predstavitev in razprav.
Pregledani so bili evropski in državni strateški dokumenti na področju kulture ter na stičnih področjih, obravnavana so bila področja delovanja nevladnih organizacij, ki delujejo v kulturi, in samostojnih kulturnih ustvarjalcev, javnih kulturnih zavodov, ljubiteljske kulture, zainteresirane javnosti (nagovorjeni so bili ustvarjalci, producenti, premišljevalci kulture), splošne javnosti, organizacij znanja in kulturno-umetnostne vzgoje, delovanja kulturno-kreativnih industrij, socialnega vključevanja na področju kulture, delovanja mestnih četrti in krajevnih skupnosti ter področje večkulturne in mednarodne skupnosti; prečesani so bili kulturno turistični potenciali; k sodelovanju so bili povabljeni mestni svetniki in svetniške skupine. Za izbrana področja ustvarjanja so ekspertize pripravili zunanji področni strokovnjaki.
Doslej je v procesu priprave strategije na različne načine sodelovalo čez 1.000 posameznikov.
Mestna občina Maribor

LIKOVNA RAZSTAVA: PETJA KOLENKO
2021-09-01 10:00 - 2021-09-30 23:00 UTC | MKC Maribor 16 Ob železnici Maribor, Upravna enota Maribor, 2000 Slovenia
Na tablah v parku v Pekarni bo od 1. septembra naprej na ogled razstava Petje Kolenko, ki se tokrat predstavlja z zaokroženo serijo devetih del – kolažev mešane tehnike, ki jih v maniri asemblaža kombinira tudi z drugimi materiali in tudi odpadnimi predmeti, kot so kasete in drugi glasbeni mediji, s čimer izpostavi rdečo nit svojih del – glasbo.
Izbrane pesmi tako likovno upodobi, pri čemer se osredotoči na lastna občutja ter osebna doživetja, gre za interpretacijo in impresijo njej ljube glasbe, s katero nagovarja občinstvo.
Kuratorka: Martina Frangež
O UMETNICI
Petja Kolenko, rojena leta 1994 v Murski Soboti, je leta 2021 zaključila magistrski študij likovne pedagogike pod mentorstvom Zore Stančič na Pedagoški fakulteti v Ljubljani. Kot študentka je več let aktivno sodelovala tako na področju muzejsko-galerijske in likovne pedagogike kot tudi z Mednarodnim grafičnim in likovnim centrom – MGLC v Ljubljani.
Ukvarja se z grafičnim oblikovanjem, oblikuje unikatne modne dodatke, trenutno pa projektno deluje kot sodelavka priznane neodvisne glasbene založbe Dallas Records. Do sedaj se je s svojo likovno produkcijo predstavila na številnih skupinskih ter samostojnih razstavnih projektih tako doma kot v tujini.
Podpora:
Mestna občina Maribor
Ministrstvo za izobraževanje, znanost in šport – Urad za mladino

27. OBLETNICA KC PEKARNA / 2. DEL
2021-09-02 14:30 - 2021-09-04 23:59 UTC | KC Pekarna 16 Ob železnici Maribor, Upravna enota Maribor, 2000 Slovenia
Junija so nam ukrepi preprečili izvedbo obletnice v polni obliki, zato smo se uporabniki Kulturnega centra Pekarna odločili, da bomo obletnico razdelili na dva dela. Prvi del je obeležil obletnico z raznimi manjšimi kulturnimi dogodki, prihajajoči drugi del pa bo izveden kot glasbeni festival z raznovrstnimi glasbenimi izvajalci.
Gre za podaljšano praznovanje obletnice, hkrati pa STATEMENT, da se KC Pekarna še razvija, deluje, raste, povezuje, živi v sožitju z družbo. MI SMO TU IN VEDNO BOMO! ZA PEKARNO GRE!
PROGRAM
𝑂𝐷𝐸𝑅 𝑁𝐴 𝑃𝑅𝑂𝑆𝑇𝐸𝑀
ČＥＴＲＴＥＫ， ２． ４． ２０２１
𝐒𝐋𝐎𝐖𝐌𝐎𝐓𝐈𝐎𝐍 𝐋𝐈𝐕𝐄𝐒𝐓𝐑𝐄𝐀𝐌
Slowmotion Livestream, domači bolj znan kot Matevž Kovačič, je marca na slovensko alternativno glasbeno sceno prišel z dvema odličnima EP -jema, ki sta dvignila prah v poslušalnicah vseh radovednih. Prva, “From beak to bone”, je postavila novo raven slovenske trip-hop glasbe in vanjo vmešala na videz neskončne vplive iz vseh drugih zvrsti, kar je pritegnilo pozornost kritikov in si prislužilo osupljive kritike izdelka. Drugi, “Memory Collapses Time”, je obrnil ploščo in odstranil vse bobne; ostala pa je očiščena, razdrobljena, zelo premišljeno vodena ambientalna glasba, ki bi jo lahko postavili ob bok sodobnim atmosferskim velikanom, kot sta Tim Hecker in Ben Frost.
“Rituals” so zdaj izšli kot zadnji v trilogiji obljubljenih EP. Album z eno samo skladbo, ki traja več kot 22 minut, predstavlja Matevža v najbolj introspektivni luči .
https://betonrecords.bandcamp.com/album/from-beak-to-bone
𝐇𝐀𝐋𝐎𝐁𝐀𝐍
Haloban je skupina glasbenih amaterjev, ki jih druži moto “nič nas ne boli in dol nam visi”.
Svojo glasbeno inspiracijo so tekom svojega ustvarjanja in eksperimentiranja našli predvsem v nekomercialnih zvrsteh, posebej pri srcu pa jim je ruski hardbass. Izdali so tri studijske albume Lepe skladbe lepi ljudje, Iz palme vtrgal bom banano in Konec, ki je bil odskočna deska v vode ruskih ritmov.

ＰＥＴＥＫ， ３． ９． ２０２１
𝐓𝐀𝐒𝐓𝐄 𝐎𝐅 𝐏𝐋𝐀𝐆𝐔𝐄
Relativno mladi pubeci iz Maribora, ki veselo in poskočno preigravajo mešanico death metala, black metala, slama in deathcore-a.
https://m.facebook.com/tasteofplague
https://youtu.be/12K2moq7_-U
𝐃𝐄𝐂𝐀𝐓𝐇𝐎𝐋𝐈𝐂𝐈𝐙𝐄
Decatholicize je slovenski death-thrash metal band iz Maribora, ki je na sceni že zelo dolgo, kar od leta 1989, sicer z vmesno pavzo. Sprva so se imenovali Newsagent, dve leti kasneje pa so se preimenovali na ime, ki ga nosijo še danes. Na odre so se ponovno vrnili leta 2018.
https://www.facebook.com/decatholicizeband/

𝐔𝐏𝐎𝐑𝐀𝐁𝐍𝐈𝐊𝐈
Skupina je nastala po golem naključju, pred letom dni. Ime se je izbralo samo, a kar je še najbolj pomembno – igrajo mastno in glasno. Skratka tišični trešerji. Smo Jošt, Tin, Leon in Žan. Če bo šlo vse po sreči bo skočil še Alen.
𝐑𝐎𝐂𝐊 𝐆𝐀𝐋𝐋𝐄𝐑𝐘
Izbrana dela iz področja rocka in hard rocka.
Zasedba:
Vokal: Peter Vake Kitara: Zdravko Jerkovič, Dragan Lazič Bobni: Egon Kovačevi Bas: Vitja Kovačevič
ＳＯＢＯＴＡ， ４． ９． ２０２１
𝐊𝐑𝐎𝐊𝐀𝐑
Projekt KROKAR je glasbena formulacija treh ljudi, ki jih glasba že lep čas ne pusti na miru, v kakršnemkoli smislu že… vsak po svojih poteh so skozi leta sodelovanj v različnih bendih in projektih ugotovili, da se je nabralo kar nekaj glasbenega materiala, ki se ni udejanil. Skupna misel jim je bila, da bi bilo škoda, če bi ti osnutki zbledeli vnemar. Še vedno polni ustvarjalnega entuzijazma so pričeli sestavljat, komponirat, aranžirat,… muzicirat !!
https://www.facebook.com/projektkrokar

𝐏𝐈𝐂𝐓𝐔𝐑𝐄 𝐆𝐑𝐄𝐘
Alternativna rock zasedba je novembra 2019 izdala svoj prvi izdelek – EP z naslovom You(th) … Jaša
Lorenčič je kmalu po tem zapisal: “You(th) je točno to, kar je sam želel, da bi bil. Čuti se, ko skupina začuti sebe in ne sprejema kompromisov. Pogumno, zaletavo, brezglavo, zvesto. Je post-mladost. Sama zase.” Podrobneje tukaj: http://www.sigic.si/pet-odtenkov-sive.html
https://www.facebook.com/picturegrey/
https://www.youtube.com/channel/UCauO5saMTfxFSLph8fCRoZg
𝐋𝐈𝐁𝐔𝐑𝐎𝐀
Liburoa je skupina petih mladih glasbenih ustvarjalcev, katere druži želja po igranju kvalitetne glasbe z alternativnim pridihom. V njihovih avtorskih pesmih lahko posameznik uživa v prepletu alternativnega rocka, rocka ter funka, katere dopolnjujejo izvirna in tematsko raznolika angleška besedila.
https://www.facebook.com/liburoa
https://www.youtube.com/watch?v=FUotEY9b5T8
𝐏𝐑𝐄𝐏𝐋𝐄𝐓𝐄𝐍 𝐊𝐎𝐍𝐂𝐄𝐑𝐓: 𝐀𝐍𝐆𝐀𝐓𝐀 𝐅𝐎 𝐈𝐍 𝐃𝐉𝐄𝐌𝐁𝐀𝐁𝐄
ANGATA FO: Zasedba Angata Fo je nastala iz želje po igranju in poustvarjanju tradicionalnih afriških melodij, za katere je značilna pristnost, veselje do življenja, globoko doživljanje in zahtevna ritmika. Repertoar skupine vsebuje malijske, gvinejske, kenijske, senegalske tradicionalne melodije z avtorskimi aranžmaji, pa tudi avtorske skladbe celotne zasedbe. Člani so: Beno Soršak (el. kitara, ak. kitara, back vokal), Špela Huzjak (violina, back vokal), Tina Sovič (djembe, afriška buča, drobna tolkala), Dalanda Diallo (vokal, afriški ples). Angata Fo verjame v karizmatičnost repetativnih malijskih tradicionalnih ritmov, subtilnega, a odločnega zvoka violine, ter afriških kitarskih rifov, zmešanih z jazzovskimi harmonijami.

DJEMBABE: Osnovo glasbenega ustvarjanja si sposodimo (z vsem spoštovanjem) tradicionalne zahodnoafriške ritme in jim dodamo ščepec slovanskega temperamenta. Glasbena energija, ki se poraja v naših ženskih srcih in prihaja izpod ženskih rok, je zanimiva kombinacija starega kot zemlja, divjega in neukrotljivega ter nežnega in preprostega. V imenu povezovanja spajamo na prvi pogled nezdružljive izvorne afriške ritme in slovanske ljudske pesmi, z avtorskim pristopom poustvarjamo zahodnoafriške tradicionalne melodije in kreiramo lastne skladbe. V zasedbi: Tina Sovič – tolkala, Petra Hudrap – tolkala, vokal, Tamara Povh – tolkala, klaviature, Asja Grauf – tolkala flavta, Špela Huzjak – violina.

𝑀𝐼𝑁𝐼 𝑃𝐴𝑅𝐾
ＰＥＴＥＫ， ３． ９． ２０２１
𝟑𝐊 𝐂𝐎𝐋𝐋𝐄𝐂𝐓𝐈𝐕𝐄 (𝟑𝐊 𝐊𝐎𝐋𝐄𝐊𝐓𝐈𝐕) – začetek ob 15.00:
Glasbeni kolektiv iz Maribora. Sestavljajo ga neprofesionalni glasbeniki iz različnih področij. Njihov skupen cilj se je razvijati, zabavati ob glasbi in širiti kulturo. Njihovi projekti obsegajo različna področja, vse od notranjega počutja človeka, do kritiziranja in blatenja družbenih norm ter političnega stanja. Kolektiv je nastal zaradi želje po učenju, ustvarjanju in deljenju svoje glasbe ter čustev kar pa je najlažje v krogu prijateljev.
ＳＯＢＯＴＡ， ４． ９． ２０２１
𝐇𝐄𝐃𝐎𝐍𝐈𝐒𝐓𝐈𝐂 𝐂𝐑𝐄𝐀𝐓𝐈𝐕𝐈𝐓𝐘 – začetek ob 15:00:
Pod psevdonimom Hedonistic Creativity deluje ekipa mladih kreativk in kreativcev, ki v ustvarjanju iščejo izziv in hkrati užitek. Združuje jih ljubezen do kreativnosti – ta je hkrati razlog in cilj njihovega delovanja, kakor tudi povezovalni člen, skozi katerega se ekipa fluidno spreminja, razstavlja in ponovno sestavlja. Zato v središču niso posamezni ustvarjalci in ustvarjalke, temveč jedrna ideja – ustvarjati, uživati in to deliti z drugimi.
V sklopu 27. obletnice KC Pekarne ekipa vabi na popoldansko glasbeno popotovanje po zvokih funka, disca, nu-disca in najrazličnejših podzvrsti house glasbe, s katero bodo v mini-parku Pekarne poskrbeli za ambient, ki bo vabil k druženju in uživanciji vse do večernih ur.
ＶＳＥ ＤＮＩ （２． ９． － ４． ９．）
𝑀𝐶 𝑃𝐸𝐾𝐴𝑅𝑁𝐴
𝐑𝐀𝐙𝐒𝐓𝐀𝐕𝐀 𝐊𝐎𝐍𝐂𝐄𝐑𝐓𝐍𝐈𝐇 𝐅𝐎𝐓𝐎𝐆𝐑𝐀𝐅𝐈𝐉
Razstava koncertnih fotografij, nastalih na dogodkih društva Solar Pulse Music v zadnjih nekaj letih.
Na ogled bodo dela izbranih mariborskih (in okoliških) koncertnih fotografov, ki so v obdobju pred epidemijo fotografirali glasbene dogodke omenjenega društva: Ivana Frajman, Melisa Ćehić, Saša Huzjak.
Več info:
https://mkc.si/…/2021/9/2/razstava-koncertnih-fotografij
𝑀𝐼𝑁𝐼 𝑃𝐴𝑅𝐾
𝐃𝐄𝐋𝐀𝐕𝐍𝐈𝐂𝐀 𝐒𝐈𝐓𝐎𝐓𝐈𝐒𝐊𝐀 (𝟑. 𝟗. – 𝟒. 𝟗.)
Delavnica bo potekala v petek in soboto v mini parku KCP od 17:00 do 21:00.
Več info:
https://mkc.si/koledar-kc…/2021/8/23/delavnica-sitotiska
𝐑𝐀𝐃𝐈𝐎 𝐌𝐀𝐑Š – 𝐦𝐞𝐝𝐢𝐣𝐬𝐤𝐚 𝐩𝐨𝐤𝐫𝐢𝐭𝐨𝐬𝐭 𝐝𝐫𝐮𝐠𝐞𝐠𝐚 𝐝𝐞𝐥𝐚 𝐨𝐛𝐥𝐞𝐭𝐧𝐢𝐜𝐞
~~~~~~~~~~~~~~~~~~~~~~~~~~
KAJ PA KORONA? PREVERJANJE PCT?
Skrb za zdravje naših obiskovalcev in sodelujočih je na prvem mestu. Dogodek bo izveden v skladu s predpisanimi ukrepi. Pogoj za udeležbo na nekaterih dogodkih je izpolnjevanje pogojev PCT, ki jih bomo DOSLEDNO preverjali ob vhodu v prizorišče.
~~~~~~~~~~~~~~~~~~~~~~~~~~
Glavni organizatorji: 𝗚𝗹𝗮𝘃𝗻𝗶 𝗼𝗿𝗴𝗮𝗻𝗶𝘇𝗮𝘁𝗼𝗿𝗷𝗶: AGD Gustaf, Društvo IndiJanez, MKC Maribor, KD Brutal Partysan, KUD Solar Pulse Music, KUD A Cure for Happiness, Pekarna Magdalenske mreže, Defenders of Metal, Tanja Cvitko in KUD Coda, festival Skuštrane in bradati; www.skustraneinbradati.si.
Kontaktna oseba: Darjan Lorenčič (041 826 878)

KATINKA THEIS: PREPOVEDANE MISLI
2021-09-03 10:00 - 2021-09-24 19:00 UTC
V okviru Festivala fotografije Maribor 2021, ki ga organizira Fotoklub Maribor, se bo v galeriji Media Nox predstavila fotografinja Katinka Theis (D) z razstavo Prepovedane misli.
Razstava bo na ogled od 3. – 24. septembra 2021, svečana otvoritev vseh razstav v okviru Festivala fotografije pa bo 18. 9. 2021 na Židovskem trgu v Mariboru.
Kurator: Vasja Nagy
O AVTORICI
Katinka (1975) je leta 2000 diplomirala na Alanus University of Art and Society v Bonnu. Leta 2009 je magistrirala na Art Academy Belin-Weißensee. Živi in dela v Berlinu. Ukvarja se s fotografijo, kiparstvom in instalacijo. Njeno delo prevprašuje razmerja med arhitekturo in krajino na sploh ter mikroprostorom človeka. Predstavila se je na številnih samostojnih in skupinskih razstavah v mednarodnem prostoru.
KURATOR O RAZSTAVI
Vsaka družba je sistem vrednot in vsak sistem vrednot, naj bo še tako preprost, ima nek nabor pravil, po katerih potekajo procesi v njem. Ta pravila, napisana in nenapisana, določajo, kaj je dovoljeno, dopustno in kaj ni. Poseganje po najstrožje prepovedanih stvareh, tabujih, je ponavadi tudi strogo kaznovano. Morda je najbolj znana prispodoba o tem zgodba o raju na Zemlji in izgonu človeka iz njega v Stvarjenju, kjer idealen sistem nadomesti trpljenje kot posledica kršenja edine zapovedi. Kršenje pravil je tako rekoč v naravi človeka, saj predstavlja preseganje vnaprej določenih meja. Včasih je destruktivno, vnaša nered in nepredvidljivost v sistem, vendar je prav dvom v avtoriteto in rušenje oblasti obenem tudi izvor vsakega napredka.. Vsaka oblast, politična, moralna, znanstvena, ekonomska, vsaka avtoriteta poskuša imeti čim večji nadzor nad svojim področjem in predvsem nadzorovati in zadrževati spremembe, predvsem tiste, ki bi ogrozile njen položaj v hierarhiji.
Upor proti inertnosti sistema se dogaja praktično na vseh področjih človeškega delovanja in je včasih skrit, prikrit in zakamufliran, deluje podtalno in počasi, včasih pa poskoči z vso silnostjo in povzroči hitre spremembe. Prepovedane misli so torej tiste misli, ki jih ureditev nekega sistema preganja in čeprav so v različnih okoljih različne, imajo povsod podoben karakter: hočejo biti svobodne.
foto: arhiv avtorice

KATINKA THEIS: PREPOVEDANE MISLI
2021-09-03 10:00 - 2021-09-24 19:00 UTC | Galerija Media Nox 12 Židovska ulica Maribor, Upravna enota Maribor, 2000 Slovenia

UNTITLED EVENT
2021-09-03 10:30 - 11:30 UTC | Mestna občina Maribor Ulica heroja Staneta 1 Maribor

3. ZIZ FESTIVAL - DNEVI MARIBORSKE ALTERNATIVNE GLEDALIŠKE PRODUKCIJE
2021-09-06 09:30 - 2021-09-11 22:30 UTC | Intimni oder GT22, Narodni dom Maribor, Vetrinjski dvor, Dvorana Gustaf Maribor
V Mariboru se bo med 6. in 11. septembrom odvijal 3. ZIZ festival – Dnevi mariborske alternativne gledališke produkcije, festival pa bo zaokrožila tradicionalna 8. Gala podelitev ZIZ nagrad. Društvo ZIZ v sodelovanju z Narodnim domom, Momentom Maribor, Radiem MARŠ in Pekarno Magdalenske mreže vabi na šest dni predstav, pogovorov, projekcij in after dogajanja na različnih lokacijah po mestu.
Društvo ZIZ s sodelujočimi v začetku septembra prireja ZIZ festival, da bi osvetlil položaj ustvarjalk in ustvarjalcev na področju alternativnega gledališča. Predstavljeni bodo dosežki mariborske alternativne produkcije pretekle sezone in čeravno pogoji za delo niso dobri, je festivalski program izjemno bogat. Festival bo letos postregel s kar dvema premierama – alter muziklom Pandorina skrinjica in ! (klicaj).
Poleg omenjenih predstav, bodo na ogled še forumska predstava Cesta prekarskih brigad, radikalno nežni ceremonial Jubilej, predstava ŠtudenTeatra Več nas bo, prej bo te igre konec?, predstava Vznemirljivo življenje čebel, video projekcija Je suis Marija!, zadnje dejanje pred grande finalom pa bo Impro večer.
Mariborska alternativna gledališka scena v polni kondiciji zopet zavpije na vso moč – 3. ZIZ festival bo v mestu propadlih tovarn in gentrificiranih četrti dal svoj glas. Program je objavljen na spletni strani https://kolektiv-ziz.com/ziz-festival/.
PROGRAM
PETEK in SOBOTA, 3. in 4. 9. 2021
20.00 / Intimni oder, GT22
Palmyra
PONEDELJEK, 6. 9. 2021
18.00 / Vetrinjski dvor
Skupina Omletnice_ki: Cesta prekarskih brigad
Forumska predstava
20.00 / Intimni oder, GT22
En drag ansambel: Jubilej
Radikalno nežen ceremonial
TOREK, 7. 9. 2021
20.00 / Intimni oder, GT22
Študenteater: Več nas bo, prej bo te igre konec?
SREDA, 8. 9. 2021
18.00 / Nad knjižnico Rotovž (bivše lutkovno gledališče)
Razvoj Maribor: Vznemirljivo življenje čebel
20.00 / Dvorana Gustaf
Jan Franc Podbrežnik in Luka Piletič: !
Mariborska premiera
21.00 / Park v Pekarni (v primeru dežja v Dvorani Gustaf)
Tomaž Podbevšek: Je suis Marija!
Video projekcija
ČETRTEK, 9. 9. 2021
20.00 / Narodni dom, velika dvorana
Jaka A. Vojevec in Barbara Polajnar: Pandorina skrinjica
Alter muzikal
Premiera
PETEK, 10. 9. 2021
18.00 / Narodni dom, velika dvorana
Jaka A. Vojevec in Barbara Polajnar: Pandorina skrinjica
Alter muzikal
20.00 / Dvorana Gustaf
Bandine Babe: Impro večer
SOBOTA, 11. 9. 2021
20.00 / Sodni stolp
8. Gala podelitev ZIZ nagrad – ZIZ kabaret
Rezervacije mest na info@kolektiv-ziz.com.
* Pridržujemo si pravico do spremembe programa.
** Festival bo potekal ob spoštovanju vseh priporočil in ukrepov NIJZ. Za vstop na prizorišče velja pogoj PCT.
PODPRITE ZIZ z nakupom ZIZ majice >> naročite tukaj

PREDSTAVITEV LITERARNE ZBIRKE SRCA V IGRI
2021-09-07 19:00 - 22:00 UTC | Vetrinjski dvor 30 Vetrinjska ulica Maribor, Upravna enota Maribor, 2000 Slovenia
Težko pričakovana literarna antologija Srca v igri je pravkar izšla pri Mladinskem kulturnem centru Maribor, ki s pričujočo knjižno izdajo obeležuje tudi dve desetletji kontinuiranega mladinskega dela na področju gibanja LGBTQ+ v Mariboru.
Izbor del je pripravil Tom Veber, vsestranski ustvarjalec in perspektivni pesnik najmlajše literarne generacije, nabor pa vključuje izbrana leposlovna dela enaidvajsetih mladih slovenskih avtoric_jev LGBTQ+, rojenih med letoma 1987 in 1999. S poeziji in/ali prozo se predstavljajo Ajda Bračič, Alex Kama, Alina Špan, Aljaž Koprivnikar, Bengal Cafuta, Eva Kokalj, Filip Vurnik, Gregor Brdnik, Jaka Šoster, Katja Zgoznik, Lan Aidan Remec, Miha Pongrac, Nela Poberžnik, Nežka Štruc, Pavla Zabret, Pino Pograjc, Sara Nuša Golob Grabner, Špela Setničar, Taja Rihtaršič, Veronika Razpotnik in Vesna Liponik. Tom Veber je prispeval obsežno spremno besedo z naslovom Kako je bilo videti nebo?, v katerem pojasni smernice, ki so ga vodile pri izboru, oriše razvoj skupnosti in scene LGBTQ+ v Mariboru ter nas popelje na kratek sprehod po pokrajini izbranih besedil. Avtorice-ji so v knjigi predstavljeni s fotografijo, izbranim verzom oziroma odlomkom, kratko biografijo s poudarkom na literarnem udejstvovanju ter z različno obsežnimi prispevki. Za nekatere je to prva objava v knjižni obliki, nekatere_i pa so svoja dela že izdali v knjižni obliki in že osvajajo literarne nagrade ter se pozicionirajo na slovenski literarni sceni. Krajši spremni tekst je prispevala tudi pesnica in kritičarka Tonja Jelen, ki je sodelovala tudi pri tehničnem urejanju knjižne izdaje, urednica te izdaje je dolgoletna vodja literarnega programa Mladinskega kulturnega centra Maribor, Petra Kolmančič, delo pa je izšlo v sodelovanju s programom Maribor skozi rožnata očala, ki ga vodi Doris Špurej (pred njo Marja Guček, sedaj direktorica zavoda).
Premierna predstavitev knjige Srca v igri – izbor leposlovnih del mladih slovenskih avtorc-jev LGBTQ+, bo potekala 7. septembra 2021 ob 19. uri na dvorišču Vetrinjskega dvora (Vetrinjska ulica 30, Maribor; v primeru slabega vremena bo prireditev v dvorani). Predstavitev bosta izpeljala moderatorka Tonja Jelen in urednik Tom Veber, na dogodku pa bodo z izbranimi besedili iz knjige nastopile-i številne_i avtorice-ji.
Dogodek bo potekal v soorganizaciji MKC Maribor in Narodnega doma Maribor ter spada v sklop programa MKC Maribor, ki ga sofinancirajo Mestna občina Maribor, Urad RS za mladino ter Javna agencija za knjigo.
9. septembra 2021 s pričetkom ob 19 uri pa bo potekala predstavitev knjige Srca v igri – izbor leposlovnih del mladih slovenskih avtoric_jev LGBTQ+ v Ljubljani v klubu Tiffany (Masarykova cesta 24, Ljubljana). Predstavitev v Ljubljani bosta izpeljala moderator Dejan Koban, sicer pesnik, urednik in aktivist, in Tom Veber, nastopile-i pa bodo številne avtorice ter avtorji. Dogodek bo potekal v soorganizaciji MKC Maribor, ŠKUC-Kulturnega centra Q/Kluba Tiffany in platforme za literaturo, zvočenje in performans IGNOR.
Iz spremne besede Toma Vebra:
»Eden od glavnih namenov pričujoče publikacije je tako vsaj za centimeter premakniti skupnost LGBTQ+ iz odstavnega pasa margine proti avtocesti enakih možnosti. Morda se zdi ideja naivna, a iz idej se razvijejo dejanja in iz dejanj se razvijejo spremembe. … Pokrajina pričujočih besedil je nadvse razgibana, vseeno pa lahko opazimo marsikatero stikanje, tako v tematskem kot v slogovnem smislu, zaradi česar ne moremo zares trditi, da so besedila popolnoma heterogena. Govorica pišočih tvori morsko panoramo. Tako lahko opazimo mnogo majhnih otokov in pol otokov, ki simbolizirajo različne pisave, obdaja jih nekaj sto hektolitrov morja in obala, ki z varne razdalje vse skupaj opazuje.«
Iz spremnega zapisa Tonje Jelen:
»Zbrane pesmi in zgodbe opozarjajo tudi na ranljivost vseh (drugih) nemočnih, vseh opustošenih; kritično opozarjajo na okolijske spremembe, na brezdomne, na živali … Lahko rečem, da je to literatura o temah zatiranih mikrokozmosov, ki se dotikajo različnih plasti življenja in ga kritično pretresajo.«
* * *
Udeležba je možna le ob izpolnjenem pogoju PCT (preboleli, cepljeni, testirani).
Dogodki bodo potekali v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe z virusom covid-19.

11. BIENALE LUTKOVNIH USTVARJALCEV SLOVENIJE
2021-09-08 09:00 - 2021-09-11 21:00 UTC | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
Bienale lutkovnih ustvarjalcev Slovenije je osrednji nacionalni lutkovni festival, ki ga organizirata Ustanova lutkovnih ustvarjalcev in Lutkovno gledališče Maribor ter predstavlja prerez slovenske lutkovne ustvarjalnosti zadnjih dveh let.
Festival predstavlja prerez slovenske lutkovne ustvarjalnosti zadnjih dveh let, je bienalni in se odvija v letu z liho letnico. Namen Bienala je prikaz izbora najboljših slovenskih lutkovnih predstav preteklih dveh sezon, da bi predstavili umetniške presežke na področju lutkovne ustvarjalnosti.
Na festivalu sodelujejo institucije, nevladne organizacije, umetniške akademije, neformalne skupine in posamezniki ter drugi izvajalci na področju lutkovne ustvarjalnosti (s sedežem v Republiki Sloveniji in zamejstvu).

EVROPSKI DNEVI JUDOVSKE KULTURE 2021: DIALOG
2021-09-09 10:00 - 18:00 UTC | Sinagoga Maribor 4 Židovska ulica Maribor, Upravna enota Maribor, 2000 Slovenia
V sklopu mednarodnega praznovanja evropskih dnevov judovske kulture bomo za obiskovalce pripravili različne aktivnosti, posvečene osrednji temi letošnjega projekta – dialogu. Z evropskimi dnevi judovske kulture si organizatorji širom po Evropi prizadevamo javnost ozaveščati o raznovrstnosti judovske kulture in dediščine ter pomenu njunega ohranjanja.

FESTIVAL SPREHODOV
2021-09-09 11:00 - 12:00 UTC | Maribor center / Maribor Maribor
Festival odkrivanja zgodb Maribora!
Skupaj z Rajzefibrom, programom društva Hiša!, se bomo ponovno sprehajali ter odkrivali bolj in manj skrite zgodbe Maribora, ki jih je mogoče najti med zidovi, na ulicah in trgih, visoko nad strehami ali globoko pod površjem. Čez dan bomo poslušali, okušali, tipali ter se seveda sprehajali, v večernih urah pa se bomo z gosti pogovarjati o Mariboru, Pohorju, Piramidi, turizmu in drugih temah, ki so pomembno povezane z življenjem v mestu ob Dravi.
Vabljeni, da se skupaj z našimi sprehajalci odpravite na dogodivščino po mestu in spoznate Maribor – mesto zgodb.
COVID-19 – Obvestilo
V skladu s trenutno situacijo obvladovanja koronavirusa SARS-CoV-2 (COVID-19), vam sporočamo, da je dogodek Festival srehodov prestavljen na septembra 2021.

MARKO PAK: ERUPCIJA MISLI
2021-09-10 10:00 - 2021-10-31 23:00 UTC
Na arkadah Židovskega trga v Mariboru, pred galerijo Media Nox, se ponovno predstavlja mariborski umetnik Marko Pak (1971). Na ogled je postavil fotoinstalacijo »Erupcija misli« – print na PVC ceradno platno, 311 x 233 x 5 cm.
Postavitev je del programa Festival fotografije Maribor 2021, ki ga organizira FOTOKLUB MARIBOR in bo postavljena na ogled od 10. 9. do 31. 10. 2021.
Kustos razstave: Mario Berdič Codella
IZJAVA KUSTOSA
Večmedijski umetnik Marko Pak sodeluje na letošnjem mariborskem septembrskem Festivalu fotografije na temo Prepovedane misli s samosvojo prostorsko fotografsko postavitvijo Erupcija misli (tisk na PVC ceradno platno, 311 x 233 x 5 cm) na Židovskem trgu, na arkadni steni pred galerijo Media Nox MKC Maribor, ki je tudi producent razstave. Umetniška osebnost Marka Paka je neprestano raziskujoča, še posebej pri iskanju zanimivih in neobičajnih likovno – fotografskih motivov, ki jih interpretira na način kuriozuma, zavajajoče, saj v resnici ni nič tako kot zgleda. Tudi v pričujoči nadnaravni povečavi dela kovinske ograje, ki je dokaj poškodovana z raznimi vdolbinami, nas skuša s svetlobno, dejali bi mavrično globinsko prostorsko iluzijo raznobarvnih avtomobilskih in neonskih luči mesta, spodbuditi h globljemu razmišljanju o možnostih najrazličnejših interpretacij stvarnosti v našem neposrednem okolju.
Prepovedane misli tako postanejo “erupcije misli permanentnih tenzij posameznikov, vpetih v sedanji čas znotraj družbe”, kot se je izrazil sam avtor. Marko Pak ne uporablja digitalnih sredstev za “olepševanje” fotografskih upodobitev, pričujoči posnetek je popolnoma avtentičen, rad pa se poigrava s kompozicijami, tako lahko tudi pri tokratni postavitvi opazimo še dodatno preizpraševanje pogleda in razmišljanja, saj je ograja postavljena navpično nad stopnice in se v danem okolju nahaja popolnoma izven običajnega konteksta, ne ob cesti ali pločniku. Takšna navpična kompozicija hkrati usmerja pogled od spodaj navzgor, torej od zemlje proti nebu, odpirajoč (namesto zapirajoč) opazovalcem možnosti razmišljanja v novih, duhovnih dimenzijah, ki jih v današnjem, popolnoma posvetnem in materializiranem svetu lahko štejemo že kot “prepovedane misli.”
Mario Berdič Codella, Maribor, september 2021
O UMETNIKU
Marko Pak je rojen leta 1971 v Mariboru. Ukvarja se s fotografijo, kiparstvom, organiziranjem in kuriranjem likovnih razstav. V obdobju med leti 2000 do 2003 je deloval v galeriji Media Nox. Je član Zveze društev slovenskih likovnih umetnikov [ZDSLU] in Društva likovnih umetnikov Maribor [DLUM], s katerim strokovno sodeluje že od leta 2000 kot organizator, recenzent in kurator, v novejšem času pa se je angažiral pri popisu likovnih ustvarjalcev SV Slovenije. Avtorjeva dela so uvrščena na številne razstave slovenske sodobne umetnosti in mednarodne izbore v regiji Alpe-Adria. Že več kot dvajset let, s pomočjo kiparsko interveniranih rečnih kamnov, umetniške fotografije in večmedijskih instalacij, v galerijskih prostorih zapisuje zgodbo o reki Dravi. Živi in ustvarja v Mariboru.
Več informacij: https://sl-si.facebook.com/events/868961820427251/
foto: arhiv avtorja

MARKO PAK: ERUPCIJA MISLI
2021-09-10 10:00 - 2021-10-31 23:00 UTC | Galerija Media Nox 12 Židovska ulica Maribor, Upravna enota Maribor, 2000 Slovenia

FESTIVAL MARIBOR: OGNJEMET RITMOV IN OBČUTIJ
2021-09-16 19:30 - 20:30 UTC | Velika dvorana, SNG Maribor 27 Slovenska ulica Maribor, Upravna enota Maribor, 2000 Slovenia
Simfonični orkester SNG Maribor
Dirigent: Gabriel Bebeşelea
Solist: Simon Trpčeski, klavir
Velika dvorana, SNG Maribor
16. september 2021 ob 19.30
Otvoritveni koncert Festivala Maribor 2021
(slovenska skladba)
Franz Liszt: Koncert za klavir in orkester št. 2 v A-duru, S 125
***
Zoltán Kodály: Plesi iz Galante
George Enescu: Romunska rapsodija št. 1 v A-duru, op. 11
V koprodukciji s SNG Maribor.
Simona Trpčeskega, pianista iz Severne Makedonije, ki je pred dvajsetimi leti na mah osvojil elitni svet zahodnoevropske klasične glasbe, je neki kritik opisal kot »karizmatičnega kameleona«, svobodnega glasbeniškega duha, ki nas popelje »na nepredvidljiva popotovanja celo v glasbi, za katero smo verjeli, da jo dobro poznamo«. Trpčeskega bomo na Festivalu Maribor 2021 spoznali v vsej njegovi raznolikosti: kot suverenega virtuoza, ki je stalni gost najuglednejših svetovnih odrov, kot poglobljenega glasbenika, ki z izbranimi glasbenimi partnerji razgrinja plasti kompleksne komorne glasbe, in kot karizmatičnega Makedonca, ki s svojo pristnostjo in toplo naravo uspešno povezuje na videz nezdružljive svetove in ljudi.
Na otvoritvenem koncertu Festivala Maribor 2021 se nam bo Trpčeski predstavil z interpretacijo dela, ki je v svoji družbi prav tako nenavadno, kakor je Trpčeski med svojimi kolegi. Drugi klavirski koncert Franza Liszta, po skladateljevih besedah »simfonični koncert«, je več kot virtuozno razkazovanje – poln je barv, razpoloženj in večplastnih povezav, ki jih pronicljivi interpret lahko poveže v izvirno in napeto zgodbo.
Pianistu in Simfoničnemu orkestru SNG Maribor se bo pridružil gost, s katerim Trpčeski posebno rad sodeluje. Izjemni Gabriel Bebeşelea je zaslovel kot najobetavnejši talent med romunskimi dirigenti. Na domačih tleh je že zgodaj požel toliko navdušenja, da so ga pri njegovih štiriindvajsetih letih imenovali za prvega dirigenta operne hiše v Iaşiju, s čimer je postal najmlajši glasbenik na takšnem položaju v romunski zgodovini. Bebeşelea nam bo predstavil glasbeno pestrost panonskih skladateljev. Slišali bomo Plese iz Galante madžarskega skladatelja Zoltána Kodályja, o katerem je Bartok pripomnil, da je posvojil jezik madžarske ljudske glasbe in ga tako mojstrsko obvlada, kakor da bi bil njegov materni jezik. Skladno razpoloženje madžarskih plesov se bo raztegnilo v priljubljeno Romunsko rapsodijo Georgeja Enescuja, ki je s svojim spontanim učinkom zahodnoevropske poslušalce prvič navdušil za romunsko glasbo. Prepričani smo, da bo ta glasbeni ognjemet navdušili tudi nas!
* Vstopnice: 25 € / upokojenci 20 € / študenti, invalidi 12,50 €.
Pričetek prodaje vstopnic: 16. avgust 2021.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.
Koncert je del abonmaja Simfoničnega orkestra SNG Maribor 2021/2022.

FESTIVAL MARIBOR: HRESTAČ IN JAZ
2021-09-18 11:00 - 12:00 UTC | SNG Maribor Slovenska ulica 27 Maribor
Adriana Magdovski, klavir
Viteška dvorana, Pokrajinski muzej Maribor
18. september 2021 ob 11.00
Glasbeno-pravljični performans
Peter Iljič Čajkovski/Mihail Pletnjov: Hrestač (izbor)
Matineja za družine z otroki
Po vsem svetu, od Sankt Peterburga preko New Yorka in čez oblo nazaj do Rusije, se je uveljavila tradicija družinskega obiska predstav Hrestača. Čarobna glasba Petra Iljiča Čajkovskega se dotakne otroških src kot le malokatera. Vabljeni na glasbeno domišljijsko popotovanje po sledeh Hrestača, mišjega kralja in mojega osebnega doživljanja te glasbe v otroštvu!
Adriana Magdovski
Niti na letošnji izdaji Festivala Maribor se ne bomo odpovedali druženju ob glasbi z najmlajšimi. K nam se bo vrnila pianistka Adriana Magdovski, izjemna solistka in srčna glasbenica, ki se zna spontano in pristno dotakniti tudi tistih src, ki klasične glasbe še ne poznajo dobro. Še posebno naših najmlajših – zanje se bo Adriana spomnila svojega otroštva in nepozabnih zgodb, ki jo povezujejo s to čarobno glasbo.
Na koncert je vabljena celotna družina, z babicami, dedki, dojenčki in malčki vred. V prostorih mariborskega gradu bomo poskrbeli za zračno in prijetno okolje, kjer bo dovolj prostora, da zagotovimo primerno razdaljo med družinami!
* Vstopnine ni.

KONCERT SAMOSPEVOV Z BARBARO JERNEJČIČ FÜRST IN NEJCEM LAVRENČIČEM
2021-09-18 17:30 - 18:30 UTC | SNG Maribor 27 Slovenska ulica Maribor, Upravna enota Maribor, 2000 Slovenia
Koncertni cikel SAMOSPEVANJE
Kaj mi poje ptičica
Večer samospevov G. Mahlerja, J. Pavčiča in M. Ravela
Barbara Jernejčič Fürst – mezzosopran
Nejc Lavrenčič – klavir
Mlad PerArtem
Manca Kumar – sopran
Meta Červ – klavir
MARIBOR
SNG Maribor
18. septembra 2021, ob 17.30
VSTOPNICE
10,00 € – za posamezni koncert
15,00 € – za dva koncerta (18. 9. 2021 ob 17.30 in 19.30 h)
Prodajna mesta: uro pred dogodkom
Rezervacija vstopnic: info@perartem.si

KONCERT SAMOSPEVOV Z MARTINOM SUŠNIKOM IN NEJCEM LAVRENČIČEM
2021-09-18 21:30 - 22:30 UTC | SNG Maribor 27 Slovenska ulica Upravna enota Maribor, 2000 Slovenija
Koncertni cikel SAMOSPEVANJE
Kernerjeve pesmi
Večer samospevov R. Schumanna na besedila J. Kernerja
Martin Sušnik – tenor
Nejc Lavrenčič – klavir
Mlad PerArtem
Anea Mercedes Anžlovar – sopran
Tim Jančar – klavir
Polona Plaznik – sopran
Jan Pušnik – klavir
MARIBOR
SNG Maribor
18. septembra 2021, ob 19.30
VSTOPNICE
10,00 € – za posamezni koncert
15,00 € – za dva koncerta (18. 9. 2021 ob 17.30 in 19.30 h)
Prodajna mesta: uro pred dogodkom
Rezervacija vstopnic: info@perartem.si
TENORIST MARTIN SUŠNIK je v Sydneyju rojen tenor, ki je na ljubljanski Akademiji za glasbo pri prof. Piji Brodnik zaključǐlj študij petja s Summa cum laude.
Hitro je postal eden vodilnih liričnih tenorjev, ki uživa mednarodno kariero na svetovnih odrih.
Je prejemnik številnih nagrad doma in v tujini. Že v času študija je prejel študentsko Prešernovo nagrado in Svečano listino Univerze v Ljubljani za najboljše študijske dosežke, v letu 2021 pa je tudi prejel Glazerjevo listino Mestne občine Maribor za umetniške dosežke. Med pomembnimi številnimi prvimi nagradami na pevskih tekmovanjih je tudi prva nagrada na 14. tekmovanju v opernem petju G. Martinelli – A. Pertile v Montagnani (Italija), ki ga je popeljala na znameniti Festival Verdi, kjer je v režiji znamenitega režiserja Piera Luigija Pizzija in pod dirigentskim vodstvom maestra Francesca Pasqualetija poustvaril vlogo Edoarda di Sanvala v Verdijevi operi Un giorno di regno. S svojim elegantnim fraziranjem, s čudovitim tonom in vokalno bravuro je navdihnil italijanske kritike in javnost.
Povabljen je bil tudi na znameniti festival Luglio Musicale Trapanese, kjer je pel zahtevni tenorski part v scenski kantati Carmina Burana skladatelja Carla Orffa. V tujini je tako že nekajkrat gostoval v Teatru Verdi v Trstu, stalno gostuje v HNK Zagreb, predstavil se je pa tudi v hrvaških opernih hišah v Splitu in na Reki, gostoval je v pariški Operi Comique in v Kraljevi operi v Versaillesu, v Opernem centru Galine Višnevskaye v Moskvi in na mnogih koncertnih festivalih v Evropi.
Od njegovega zmagoslavnega prvenca kot Romualdo v Kogojevih Črnih maskah na EPK 2012 redno nastopa na velikem odru SNG Maribor.
Danes je stalni član solističnega ansambla in se lahko pohvali z več̌ kot petindvajsetimi odpetimi vlogami v mariborskem gledališču.
Najbolj odmevne vloge so Faust (Gounod, Faust), Rodolfo (Puccini, La Boheme), Rinuccio (Puccini, Triptih), Gabriele Adorno (Verdi, Simon Boccanegra), Alfredo (Verdi, Traviata), Vojvoda Mantovanski (Verdi, Rigoletto), Grof Almaviva (Rossini, Seviljski brivec), Lindoro (Rossini, Italijanka v Alžiru), Tamino (Mozart, Čarobna piščal), Don Ottavio (Mozart, Don Giovanni), Belmonte (Mozart, Ugrabitev iz seraja), Nemorino (Donizetti, Ljubezenski napoj), Ernesto (Donizetti, Don Pasquale), Lenski (Čajkovski, Jevgenij Onjegin), Elvino (Bellini, Mesečnica), Loge (Wagner, Rensko zlato), Lindoro (Rossini, Italijanka v Alžiru), Chevalier de la Force (Poulenc, Dialogi karmeličank), Camille de Rosillon (Lehár, Vesela vdova) in druge.
NEJC LAVRENČIČ je glasbeno šolanje pričel na SGBŠ Maribor v razredu Tatjane Dvorak. Kasneje je postal tudi varovanec pianistke in pedagoginje Marine Horak. Dodiplomski in magistrski študij je opravljal na Kraljevem konservatoriju v Bruslju v razredu A. Madžara in J. Michielsa. Poleg klavirja je magistriral še iz komorne igre, sočasno pa opravil še specializacijo na področju interpretacije samospeva pod okriljem Uda Reinemanna in njegovih gostujočih umetnikov. Koncertno deluje v Sloveniji, Franciji, Belgiji, Španiji, Hrvaški, Italiji, Švici, koncertne turneje pa so ga popeljale tudi na gostovanja v ZDA, Kanado in Azijo. Sodeluje s priznanimi tujimi in domačimi umetniki kot so pevci Sabina Cvilak, Marcos Fink, Mojca Vedernjak, Theresa Plut, Barbara Jernejčič Fürst, Juliette de Massy, Cristina Segura, Artur Rozek, Darko Vidic, Katja Konvalinka, Nataša Zupan, Arianna Rinaldi, Soumaya Hallak ter instrumentalisti Andrej Zupan, Luka Železnik, Magdalena Sas, Isabel Dunlop in drugi. Je prejemnik več nagrad na mednarodnih tekmovanjih, priznanj za ustvarjalnost in štipendij. Redno snema za Radio Slovenija. Deluje koncertno in pedagoško na področju klavirske in komorne igre ter interpretacije samospeva. Je umetniški vodja Kulturno umetniškega zavoda PerArtem in koncertnega cikla nekoč znanega kot Glas iz davnine, danes pa Samospevanje v Slovenski filharmoniji in SNG Maribor. V letu 2019 je kot eden najvidnejših interpretov samospeva in komorne glasbe prejel štipendijo Ministrstva za kulturo RS.
VSTOPNICE
10,00 € – za posamezni koncert
15,00 € – za dva koncerta (18. 9. 2021 ob 17.30 in 19.30 h)
Prodajna mesta: uro pred dogodkom
Rezervacija vstopnic: info@perartem.si

OPERNA NOČ
2021-09-23 06:00 - 07:30 UTC | Glavni trg, Maribor Glavni trg Maribor, Upravna enota Maribor, 2000 Slovenia
Operni spektakel pod zvezdami.
Simfonični orkester SNG Maribor
Solisti in Zbor Opere SNG Maribor
Dirigent: Simon Krečič
Operna noč je že več kot pol desetletja tradicionalni koncert Simfoničnega orkestra Slovenskega narodnega gledališča Maribor, na katerem pod taktirko umetniškega direktorja Simona Krečiča nastopajo priznani solisti mariborske operne hiše in operni zbor. Program koncerta sestavljajo najlepše melodije iz zakladnice operne umetnosti, koncert si vedno ogleda večtisočglava množica umetnosti željnih obiskovalcev vseh generacij.
V primeru slabega vremena je rezervni termin 24. september 2021.

MEDNARODNA KONFERENCA HAPPY CITY: MLADI PO PANDEMIJI/ YOUTH AFTER PANDEMIC
2021-09-23 12:00 - 17:30 UTC | IZUM Maribor 17 Prešernova ulica Maribor, Upravna enota Maribor, 2000 Slovenia
Mednarodna konferenca Happy City: Mladi po pandemiji bo naslovila teme mentalnega zdravja, perspektiv prihodnosti ter mest prihodnosti, ki jih bodo oblikovali mladi. S svojih perspektiv bodo sodelovali in iskali prave odgovore za nadaljnje delovanje odločevalci, strokovnjaki in vodilni mladi iz lokalnih okolij in evropskih nivojev delovanja.
V novembru 2020 je prva konferenca Happy City naslovila spremembo položaja mladih v evropskih mestih v času pandemije virusa COVID-19. Čeprav pandemije še ni konec, pa so imela evropska mesta možnost preoblikovati svoje realnosti, medtem, ko se precepljenost populacije zvišuje.
A kljub temu bodo določene posledice zdravstvene krize ostale z nami več let, morda celo desetletje. Kaj se je spremenilo, na katere stvari gledamo drugače, kako lahko evropska mesta in mladi pot razvoja nadaljujejo skupaj?
Na konferenci HAPPY CITY bodo sodelovali predstavniki in predstavnice Organizacije združenih narodov, Evropske komisije, Evropskega mladinskega foruma, Mreže evropskih prestolnic mladih in drugih.
Konferenca bo potekala v angleškem jeziku.
PRIJAVA ZA UDELEŽBO V ŽIVO
PRIJAVA ZA SPREMLJANJE ČEZ SPLET
PROGRAM (SREDNJEEVROPSKI ČAS)
12.00 – 12.20: Uvodni pozdrav gostiteljev
12.20 – 13.30: Sklop 1: Podpora mest mladim, ki se soočajo z izzivi na področju mentalnega zdravja
13.30 – 14.15: Odmor za malico / Odmor od ekranov
14.15 – 15.30: Sklop 2: Podpora mest mladim v njihovem odločanju o lastni prihodnosti
15.30 – 16.00: Odmor za malico / Odmor od ekranov
16.00 – 17.15: Sklop 3: Angažma mladih v oblikovanju mest prihodnosti
Vse aktivnosti v organizaciji MKC Maribor so izvedene v skladu z veljavnimi odredbami vlade za preprečevanje širjenja COVID-19 in priporočili NIJZ.
Organizacija: PONT Group Cluj-Napoca in MKC Maribor
Serija dogodkov Happy City poteka v sklopu projekta Urban Citizen Y, ki je podprt v programu Evropa za državljane Evropske unije. Partnerji projekta so: PONT Group (v imenu Mestne občine Cluj-Napoca, Romunija), Mladinski kulturni center (v imenu Mestne občine Maribor, Slovenija), Fundaçao Bracara Augusta (v imenu Mestne občine Braga, Portugalska), UNESCO Youth Club (v imenu Mestne občine Solun, Grčija), OPENS (v imenu Mestne občine Novi Sad, Srbija) in Mestna občina Amiens (Francija).

DOBRO SEM - PROGRAM ZA KREPITEV DUŠEVNEGA ZDRAVJA
2021-09-23 16:30 - 18:30 UTC | MKC Maribor 16 Ob železnici Maribor, Upravna enota Maribor, 2000 Slovenia
Na MKC Maribor bomo v sodelovanju z ZPM Ljubljana Moste-Polje izvedli sklop delavnic v manjši skupini, ki bo nudila varno in podporno okolje. Program zajema 12 srečanj, ki bodo potekala 1x tedensko v prostorih MKC Maribor. Prvo srečanje bo v četrtek, 23. septembra.
Program Dobro sem je namenjen vsem, ki potrebujete podporo in pomoč pri soočanju in reševanju trenutne situacije oziroma si želite poskrbeti za svoje dobro počutje in s tem bolj kvalitetno življenje.
Z vključitvijo v srečanja lahko posamezniki pridobite zmožnost izbire najbolj primernih strategij in veščin za reševanje problemov, konfliktov ali prilagajanja na spremembe. Skozi sodelovanje s skupino se naučite prožnosti v vedenju, mislih in čustvih. Pridobite pa tudi znanje za varovanje lastnega duševnega zdravja. Program je praktično naravnan, na vsakem srečanju bomo nekaj časa namenili čuječnosti ali tehnikam sproščanja.
Za udeležbo v programu se je potrebno prijaviti na https://forms.gle/1RJWaT2zViFe4wxEA do ponedeljka, 13. 9. 2021.
Množica in hitrost informacij, hitre spremembe, finančna in družbena kriza so značilnosti našega časa. Vse to med ljudi prinaša veliko negotovosti in stresa ter zahteva nenehno prilagajanje na spremembe. Mnogi ljudje nimajo znanj iskanja novih pristopov soočanja z dnevnimi obveznostmi. Daljšanje življenjske dobe in s tem daljšanje aktivne delovne dobe pa še dodatno podkrepi dejstvo, da moramo skrbeti za vitalnost skozi celo življenje.
Duševno zdravje ni pomembno le za fizično zdravje, ampak omogoča tudi zmožnost delovanja na čustveni, miselni in družbeni ravni. Predvsem pa se kaže v vitalnosti, moči in volji do dela, dobrih medosebnih odnosih in v zmožnosti sprejemanja dnevnih naporov ter uravnavanju stresa. Duševno zdravje tako vpliva na posameznikovo razmišljanje, komunikativnost, povezovanje, učenje in osebno rast. Pomeni pa večjo prilagodljivost, iznajdljivost in odpornost na različne napore ali neprijetne dogodke.
O PROGRAMU DOBRO SEM
Program Dobro sem so pri Zvezi prijateljev mladine Ljubljana Moste-Polje zasnovali leta 2015. Namenjen je ozaveščanju in izobraževanju posameznikov iz ranljivih skupin, s ciljem, da lažje vplivajo na svoje duševno zdravje in dobro počutje, ga krepijo in varujejo.
Glavni namen programa je podučiti posameznike o pomembnosti krepitve lastnega duševnega zdravja in o načinih, na katere to lahko storimo. Preko delavnic udeležence opolnomočimo z znanji, ki jih lahko uporabijo pri skrbi za lastno duševno zdravje in jih delijo tudi s svojimi bližnjimi, ter si tako izboljšajo kvaliteto življenja.
Program zagotavlja preventivo in nudi prve korake spoprijemanja z duševnimi stiskami. Hkrati pa skupine, ki v programu nastanejo, ostanejo trajne, samostojne in neodvisne, ki poznajo osnovna orodja za spoprijemanje z duševnimi stiskami.
Program je namenjen vsem, ki potrebujete podporo in pomoč pri soočanju in reševanju trenutne situacije oziroma si želite poskrbeti za svoje dobro počutje in s tem bolj kvalitetno življenje. Predvsem vabljeni vsi, ki se soočate z brezposelnostjo ali socialno in finančno negotovostjo.
VSEBINE SREČANJ
Spoznavanje in samopodoba
Stanje ega
Temeljna prepričanja, vzorci in razmišljanja
Izražanje čustev
Komunikacija in asertivnost
Konflikti in njihovo reševanje
Reševanje problemov in ustvarjalnost
Odnosi
Stres, izgorelost
Sproščanje in čuječnost
Postavljanje ciljev, motivacija
Zaključek, ovrednotenje, lasten načrt delovanja
IZVEDBA SREČANJ NA MKC MARIBOR
Program je zajema 12 srečanj. Skupina se bo srečevala 1x tedensko v prostorih MKC Maribor, posamezno srečanje pa bo trajalo predvidoma 2 uri.
1. srečanje bo v četrtek, 23. 9., ob 16:30. Nadalje se bo skupina srečevala vsak četrtek ob isti uri.
Vsak udeleženec bo na prvem srečanju prejel gradivo (delovni zvezek), ki ga bo uporabljal na vseh nadaljnjih srečanjih. Ob zaključku programa udeleženec prejme potrdilo (če se udeleži vsaj 10 srečanj).
Srečanja bo vodila Urška Novak, prostovoljka in trenerka v programu Dobro sem ter sodelavka MKC Maribor.
PRIJAVE V PROGRAM DOBRO SEM
Prijave zbiramo preko prijavnice: https://forms.gle/1RJWaT2zViFe4wxEA do ponedeljka, 13. 9.
Za vsa morebitna vprašanja smo vam je z veseljem na voljo. Kontaktirate lahko izvajalko Urško Novak na elektronskem naslovu: urska.no@gmail.com ali preko telefonske številke 051 243 049.
Vse aktivnosti v programu so za udeležence brezplačne.
* Projekt Dobro sem je sofinanciran s strani Ministrstva za zdravje.
O IZVAJALKI
Urška Novak je po študiju turizma svojo študijsko pot nadaljevala na področju prehranskega svetovanja – dietetike na Fakulteti za vede o zdravju Univerze na Primorskem. Od leta 2014 je aktivna na področju mladinskega dela in promocije zdravja ter zdravega življenjskega sloga. Z MKC Maribor sodeluje kot prostovoljka in sodelavka na projektih od leta 2018. Svoje znanje nenehno nadgrajuje z raznimi oblikami neformalnega izobraževanja. Opravila je usposabljanje za promotorje zdravja pod okriljem mreže Za zdravje mladih ter nato v letu 2019 zasnovala in s skupino mladih izvedla program Stresi stres, s čuječnostjo do lažjega spoprijemanja s stresom, kamor je bilo vključenih več kot 150 udeležencev. S programom delujejo na področju krepitve duševnega zdravja mladih, s poudarkom na krepitvi zavedanja in učenju strategij za lažje spoprijemanje s stresom.
Od leta 2020 se intenzivneje izobražuje še na področju krepitve duševnega zdravja in čuječnosti. Opravila je uvodni in nadaljevalni program čuječnosti po principu MBSR (Mindfulness-Based Stress Reduction) ter izobraževanje za učitelje čuječnosti po principu MBCT (Mindfulness-Based Cognitive Therapy), ki jih je organiziralo Društvo za razvijanje čuječnosti. Je tudi prostovoljka Zveze prijateljev mladine Ljubljana Moste-Polje, v njihovi organizaciji se je udeležila usposabljanja za trenerje za izvedbo preventivnih delavnic za krepitev duševnega zdravja.

DNEVI EVROPSKE KULTURNE DEDIŠČINE & TEDEN KULTURNE DEDIŠČINE: DOBER TEK!
2021-09-25 08:00 - 2021-10-09 18:00 UTC
V sklopu obeleževanja dnevov evropske kulturne dediščine in tedna kulturne dediščine našim obiskovalcem tradicionalno omogočamo brezplačen ogled nekdanje sinagoge in aktualnih razstav v njej, letos pa bomo pripravili tudi nekaj vsebin, vezanih na judovsko kulinariko.

DNEVI EVROPSKE KULTURNE DEDIŠČINE & TEDEN KULTURNE DEDIŠČINE: DOBER TEK!
2021-09-25 08:00 - 2021-10-09 18:00 UTC | Maribor center / Sinagoga Maribor 4 Židovska ulica Maribor, Upravna enota Maribor, 2000 Slovenia

IC 2.3 - RAZSTAVA POSVEČENA IVANU CANKARJU
2021-09-28 13:30 - 2021-10-29 14:30 UTC | Galerija K18 Galerija K18 Maribor
Četrta repriza večmedijske razstave, ki je bila prvotno zasnovana leta 2018 ob stoletnici smrti Ivana Cankarja, se tokrat seli v štajersko prestolnico, kjer se ustaljeni avtorski zasedbi pridružuje še kipar Rok Mohar.
Razstava IC 2.3 prinaša pisan nabor del, ki se bodisi navdihujejo pri Cankarju oziroma njegovih likih bodisi skozi prizmo literatovega opusa in njegove intelektualne zapuščine motrijo današnji čas. Osrednji naglas razstave je posvečen stripu, a vendar bo moč videti še marsikaj drugega – dela Andreja Štularja, tandema Beli sladoled, Neže Jurman, Ane Čigon in Borisa Beje se Cankarjeve zapuščine denimo lotevajo z raznolikimi aluzijami na sodobni čas, med katerimi ne manjka humorja, kot tudi ne kritičnega razmisleka o položaju in vlogi umetnika v družbi.
Poleg klasičnih stripovskih obdelav in predelav motivov iz pisateljevega opusa bo na ogled še nekaj prizorov iz nagrajene stripovske biografije o Cankarju avtorjev Blaža Vurnika in Zorana Smiljanića (Ivan Cankar: Podobe iz življenja; Forum Ljubljana, 2018). Ob odprtju razstave bo obiskovalce po eksponatih na razstavi popeljal velik Cankarjev poznavalec in vsestranski ekspert dr. Valerij Mohorko, v času razstave pa sledi še predavanje o stripu, ki ga za mariborsko publiko pripravlja eden od sodelujočih avtorjev, Primož Krašna.
Sodelujoči: Boris Beja, Ana Čigon, Neža Jurman, Marko Kociper, Primož Krašna, Tomaž Lavrič, Grega Mastnak, Rok Mohar, Vinko Möderndorfer, Boštjan Plesničar, Beli sladoled, Zoran Smiljanić in Andrej Štular.
Odpiralni čas:
pon. – pet.: 14.00 – 19.00

NANINE PESMI
2021-09-28 19:00 - 20:00 UTC | SNG Maribor 27 Slovenska ulica Maribor, Upravna enota Maribor, 2000 Slovenia
Režija: Valentina Turcu
Koprodukcija Cankarjevega doma Ljubljana ter Drame, Opere in Baleta SNG Maribor
Režija in koreografija Valentina Turcu
Besedila pesmi Frane Milčinski – Ježek
Avtorja glasbenih aranžmajev Jani Hace, Matija Krečič
Avtor veznega besedila Nejc Gazvoda
Glasba Anja Pavlin, Jan Medle, Peter Penko, Janez Dovč, Tomaž Okroglič Rous, Jani Hace
Video Rok Predin
Scenograf Matic Kašnik
Kostumografinja Nataša Recer
Dramaturški sodelavec Vili Ravnjak
Asistentka koreografinje Tanja Baronik
Oblikovalec luči Tomaž Premzl
Tonski mojster Gregor Mendaš
Nastopajo
Nana Milčinski, Bojan Maroševič
Baletni ansambel SNG Maribor
Ema Perić, Adriana Cioata, Metka Masten, Ines Uroševič, Tanja Baronik
Tiberiu Marta, Sytze Jan Luske, Jan Trninič, Vadim Kurgajev, Mircea Golescu, Cristian Popovici, Tim Dolinšek
Izhodišče projekta je glasbena slikanica Nanine pesmi, ki predstavlja manj znano Ježkovo poezijo v interpretaciji Nane Milčinski – sedemnajst pesmi je pesnik napisal o svoji vnukinji, na njeno pobudo pa so bile uglasbene in so izšle v sklopu zbirke Preprosta ljubezen.
Predstava, namenjena najmlajšemu občinstvu, bo prehajala iz pesmi (konvencije koncerta v živo) v plesno-gledališko predstavo in prek kontekstov video projekcije ter pripovedi slikala zgodbo o odraščanju deklice ob dedku in spoznavanju njunega skupnega vesolja risarij, igračk ter sanjskega sveta. Srečanje dedka in vnukinje želimo v kontekstu tega interdisciplinarnega projekta prikazati kot srečanje dveh generacij v posebnem ambientu – v miru, ki ga človek lahko doživi samo ob koncu in na začetku življenja.
ZASEDBA:
Moog bas, elektronska tolkala, kitare, akustična in električna bas kitara, klavir, bas ukulele, programiranje Jani Hace
Simfonični orkester SNG Maribor
Dirigent Simon Robinson
Koncertna mojstrica Oksana Pečeny Dolenc
Zbor Opere SNG Maribor
Zborovodkinja Zsuzsa Budavari-Novak
Harfa solo Astrid Kljun
Violini solo Izabela Hace, Matija Krečič
Miks in mastering Danilo Ženko
Glasbeni producent Jani Hace
Posneto v studiih SNG Maribor, Bejsmen Studio in studio Hacienda
V sodelovanju z Zavodom Morpheus.
*****
Inšpicient Matjaž Marin

SVEČANA TRGATEV STARE TRTE
2021-10-03 11:00 - 12:00 UTC | Lent, pred Hišo Stare trte 1 Gorkega ulica Upravna enota Maribor, 2000 Slovenija
Naši Stari trti, najstarejši trti na svetu, kraljici vinskih trt, se kot največji etnografski znamenitosti posveti veliko turistično promocijskih protokolarnih prireditev – najznamenitejša in najpopularnejša je gotovo njena svečana trgatev.
Kako jo svečano oberemo?
Trgatev Stare trte po starih štajerskih šegah in navadah je postala pravi mestni praznik, ki ga spremlja množica Mariborčanov in gostov.
Pred njenim domom na Lentu se zberejo številni obiskovalci od blizu in daleč, številni pomembni gostje oblasti in javnega življenja, dobitniki cepiča Stare trte, vinske kraljice ter predstavniki vinskih bratovščin in redov.
Pomembno vlogo ima pokušnja in ocena prvega grozda, ki jo opravi gospodar Stare trte, mariborski župan. Ko ugotovi, da je grozdje zrelo, zaukaže začetek trgatve.
Brači iz “Šompetra” pri Mariboru pridelek oberejo, stehtajo, izmerijo vsebnost sladkorja, zmeljejo, sprešajo, napolnijo v posode in predajo posestvu Meranovo v oskrbo in kletarjenje. Pri tem jih nadzoruje mestni viničar, ki za trto skrbi in jo neguje.
Na koncu trgatve se ob Stari trti simbolno srečata zadnja brenta grozdja in prvi koš gnoja, saj moramo trti vrniti, kar smo ji z grozdjem vzeli. Najmlajši brač še natakne na trsno rozgo grozdno jagodo, da bo trta pila lasten sok.
Zabava ter jedača in pijača
Med samo trgatvijo se lahko pozabavate ob izbranem kulturno-zabavnem programu, ko nastopijo zabavni ansambli, godbe, folklorne skupine in pevci. Ob nabrežju Drave so prav tako navzoči vinarji in vinogradniki ter gostinci, ki vam ponudijo najboljše, kar znajo pridelati.
